ПРАВИЛА И УСЛОВИЯ ЗА УЧАСТИЕ:

1.Минималната възраст за участие е 14 години.
2.Минималният брой участници в отбор е 6 души.
3. Право на участие имат всички хора, които са физически и психически здрави.
4. Jet Car League дава възможност на всеки отбор да закупи определен играч от друг отбор за дадена среща, като се направи запитване към организаторите на турнира:

- Всеки добре изявяващ се играч в турнира ще има възможност да определи цена за себе си, съгласувайки го с организаторите на турнира, и офертата му ще бъде публикувана в станицата на Jet Car League.

ИЗИСКВАНИЯ ЗА УЧАСТИЕ НА ОТБОР:

1. Задължително е отборът да има име (като името не трябва да съдържа думи с нецензурно или расистко значение).
2. Препоръчително е отборът да има facebook група.
3. Отборът излъчва представител (капитан), който изразява мнението на отбора пред останалите представители и организаторите.
4. Всички отбори подписват декларация, с подписването на която се съгласяват с правилата на Jet Car League.
5. Всички отбори и играчи подписват ”Декларация за освобождаване от отговорност”.
6. Играчите нямат право да имат по себе си остри и опасни предмети представляващи опасност за другите играчи.
7. Играе се само с разрешените от управителя на игрището и от Jet Car League обувки (стоножки с къси гумени бутони - до 0.5см). Няма да бъдат допускани играчи с метални или дълги гумени бутони.

ПРОВЕЖДАНЕ НА СРЕЩИТЕ:

1. Преди началото на мача, посредством жребий, капитаните на отборите избират врата или топка.
2. Играе се 5+1 играчи (5 полеви + 1 вратар).
3. Двата отбора трябва да са на игрището в разрешения минимален състав (5 души) и в определеният час.

- Всеки отбор трябва да излъчи капитан, като той трябва да носи капитанска лента.

- Само капитана на отбора може да комуникира със съдията на мача.

4. Преди началото на всеки мач съдията проверява отборите и ако той прецени, всички са задължени да представят личните си карти за проверка. Съдията няма право да задържа личните карти на проверяваните лица:

- Съдията проверяват екипировката, обувките и за наличие на опасни предмети по играчите.

- Състезател, който има опасни предмети по себе си и не ги свали след молба от длъжностните лица (съдия или организатор), няма да бъде допуснат в игра.

- Изключение правят предмети, които не могат да бъдат свалени.

- Съдията и организаторите имат право да не допуснат играч в срещата при следните случаи: носи неразрешени от правилника обувки, не представя лична карта за проверка, употребил алкохол преди срещата, има опасни предмети по тялото си, носи шапка с козирка (изключение правят вратарите).

5. Смени – няма ограничение в броя смени на среща.
6. Смените се извършват само при спряла игра и след сигнал на съдията:

- Капитана трябва да съобщи на съдията, че отборът иска смяна.

- След разрешение от съдията се извършва смяната.

- Смененият играч е длъжен по най-бързият начин да излезе от рамките на терена.

- Смяната на вратар с полеви играч се извършва при спряла игра и след сигнал от съдията.

- Играч напуснал или влязъл самоволно на терена за смяна без разрешение от главният съдия се наказва с червен картон.

- При контузен играч, на който се оказва лекарска помощ, автоматично се прави смяна с друг играч, освен ако липсва такъв или отборът не желае да го смени.

- Забранява се извършването на постоянни и последователни смени на играчи с цел накъсване на играта, за печелене на време и пазене на резултат. Неограничения брой смени е с цел по атрактивна игра и участие на всички играчи записани в отбора, а не за злоупотребяване с тях.

- Ако организаторите или съдията заподозре умишлено накъсване на играта със смени, може да не позволи тяхното извършване.

7. Срещата се провежда на 2 полувремена по 25 минути, като между тях има 5 минути почивка, както и 5 минути за загряване (или евентуално забавяне) преди срещата.
8. Минималният брой играчи за започване на срещата е 5.
9. При неявяване на отбор, 20 минути след определения час за започване на срещата, се присъжда служебна победа за другия отбор (3-0). При неявяване на 2-та отбора им се отнема правото за участие в турнира.
10. Тъч се изпълнява с крак извън линията очертаваща края на терена по дължина:

- При изпълнение на тъч противников играч трябва да е на разстояние не по малко от 2м. от този,който го изпълнява.

- При отбелязване на гол от тъч (без топката да е докосвала никой) гол не се признава, а се отсъжда аут за противниковия отбор.

- Тъчът се изпълнява от мястото, където е излязла топката или максимум на 2 метра от мястото.Ако е изпълнен извън позволеното място, тъчът се присъжда на другия отбор.

11. В Jet Car League няма непреки свободни удари, изключение прави следната ситуация: ако състезател върне топката към своя вратар и той я хване с ръце се отсъжда непряк свободен удар:

- При изпълнение на пряк свободен е необходимо да се изчака звуков сигнал на съдията.

- Прекият свободен удар се изпълнява повторно, само ако е изпълнен без сигнал от съдията.

- Стената при изпълнение на свободен удар трябва да е на минимум 3м. от мястото на топката.

12. Дузпа се изпълнява от мястото обозначено на терена, след звуков сигнал от съдията.
13. Ъглов удар се изпълнява от мястото обозначено на терена, като не трябва да има противников играч най-малко на 3м. от мястото на топката.
14. При изпълнение на аут противников играч трябва да бъде на минимум 2 метра от наказателното (вратарско) поле.

- При отбелязване на гол директно от аут се отсъжда аут за другия отбор.

15. При изпълнение на център, играча има право да отправи директен удар към противниковата врата и евентуален гол се зачита.
16. В Jet Car League шпагатите не са разрешени.
17. В Jet Car League има авантаж и той се отсъжда по преценка на съдията.
18. В Jet Car League няма засади.
19. Съдията може да отмени свое решение, ако не е дал сигнал играта да бъде подновена.
20. Съдията има право да се допита до организаторите при спорни ситуации.
21. Всяко решение на съдията е окончателно.
22. Съдията има право да даде жълт или червен картон при следните случаи:

- Неправомерно влизане или излизане от терена без съдийско съгласие.

- Грубо нарушение.

- Умишлена игра с ръка.

- Неправилна смяна.

- Забавяне на подновяване на играта.

- Оспорване на съдийско решение.

- Неспортсменско отношение.

- Симулация.

- Използване на дързък, оскърбителен или обиден език или жестове към съдията, организаторите, противников играч или друго длъжностно лице.

- Проява на дискриминация и расизъм.

- Наплюване или опит за наплюване на противников играч или длъжностни лица.

- При удар или опит за удар на противников играч без топка се наказва с червен картон.

- При две или повече нарушения съдията е длъжен да накаже по тежкото от тях.

23. За всичко, което не е описано в правилника на Jet Car League за провеждане на среща, за меродавен се счита правилника на БФС за провеждане на футболни срещи.
до 24 часа преди насрочени час на срещата.
24. При прекратяване на футболна среща, за краен резултат се приема резултатът при който е прекратена срещата.
25. При доброволно напускане на срещата, отборът отпада от турнира.
26. Всеки отбор има право да поиска отлагане на среща (до 2 пъти), като предупреди организаторите на Jet Car League, най-късно до 24 часа преди старта мача:

- Отборът искащ отлагането трябва да се обади на посочените телефони в графа контакти.

- Представителят на отбора трябва да обясни причините за отлагането на срещата.

НАКАЗАНИЯ И САНКЦИИ:

1. Отбор, който не се яви за мача си без предупреждение се санкционира с глоба, която е в размер на 50% от стойността на депозита.
2. Груби играчи не се толерират. Jet Car League има право да отстранява и наказва играчи за груба игра или системно нарушаване на правилата. Екипът на Jet Car League има право да отстрани състезатели по своя преценка.
3. При 2 поредни жълти картона в една среща, играчът получава червен картон, като напуска играта и няма право да бъде заменен от друг играч:

4. Даден играч може да получи предупреждение от Jet Car League. При едно предупреждение играчът не бива наказван, а при повторно играчът пропуска 1 среща.

5. На отбор който закъснее и просрочи определения час за дадената среща се преписва служебна загуба с 3:0 и се санкционира с глоба,в която е в размер на 50% от стойността на депозита.

6. Всеки отбор трябва да има платен депозит в размер на 60 лева, за да може да участва в лигата. Депозита се връща на отбора след края на лигата или с него се заплащат последните 2 мача на отбора.

7. При доброволно напускане на срещата отборът губи служебно с 3:0.

8. Отбор чиято публика нарушава добрия тон и дисциплината на терена по преценка на организаторите се санкционира с лишаване от публика за 1 среща.

ОРГАНИЗАТОРИ:

1. Организаторите са длъжни да осигурят: терен, съдия и медикаменти за указване на първа помощ.
2. Организаторите ще осигурят потници за игра, футболни топки и по 6 минерални води на отбор преди старта на всеки мач.
3. Организаторите са длъжни да уведомят всички представители на отборите участници в турнира за всяко решение, както и за промени в програмата.
4. Организаторите са длъжни да обновяват информацията на facebook станицата си и да следят за точното и представяне пред отборите.
5. Организаторите са длъжни да обявяват навреме наказанията на играчите, както и да отговарят на всички проблеми възникнали около наказанията.
6. Jet Car League има право да отстранява отбори и играчи по своя преценка, като обяви причините за това.

7. Организаторите осигуряват награден паричен фонд, медали, купа и други награди (екскурзии, спа уикенди, вечеря за отбора и други) за първите отбори в класирането и за отличилите се играчи.

ФИНАНСОВИ УСЛОВИЯ

1. Участието на всеки отбор е с депозит в размер на 60лв. Депозита може да се плати и на 2 пъти по 30лв. Депозита се връща на отбора след края на лигата или с него се заплащат последните 2 мача на отбора. Всеки отбор заплаща такса терен по 30 лв. на отбор за всяка среща.
2. Таксите включват: такса терен, съдия, медикаменти, снимки и видео записи от срещите.
3. При изгонването или напускането на даден отбор или играч от лигата, предварително заплатения депозит не се възстановяват.